《送姚子章之浙东帅掾》
宋代·郑采

南纪四明雄浙左，孤城百雉接风涛。越裳客去得犀角，日本船来看宝刀。

元帅旌旗开外阃，掾郎才略服诸曹。帐中羽檄何须草，政爱夔州诗法高。

作者简介：郑采（一一八八～一二四九），字载伯，一字伯亮，福安（今属福建）人。理宗绍定二年（一二二九）进士。官校书郎，累迁左谏议大夫。淳祐七年（一二四七）拜端明殿学士，同签书枢密院事，九年卒，年六十二。事见《淳熙三山志》卷三二、《后村先生大全集》卷一六九《枢密郑公行状》。《宋史》卷四二○有传。